Nahatöö koolitusele võivad tulla kõik huvilised olenemata eelnevast kogemusest. Valmistan kõik esemed otsast lõpuni käsitsi ning just selliseid töömeetodeid õpetan ma ka Sulle.
Õpitoad ja koolitused
Koolituse käigus on võimalik meisterdada mõni Sinu enda valitud ese või pakun Sulle ise jõukohase töö välja, mille käigus proovime koos järele kõiksugused nahatöö tööriistad, räägime erinevatest tehnikatest ning taimparknaha iseärasustest. Jagan Sinuga hea meelega kõike, mida ise tean ning oskan. Ära karda küsida – paljud esemed on ka algajatele sobivad proovikivid!
Koolitusi saan ma pakkuda nii enda töölaua ääres (kuni paarile inimesele) või Sulle sobivas asukohas ka veidi suuremale osalejate hulgale. Koolituse ajal on Sinu kasutada minu tööriistad ning materjalid – valmis töö viid õhtul koju kaasa.
Soovid midagi lisaks küsida?